BWYD, CYMRU Enwi a chychwyn 1 Enw'r Rheoliadau hyn yw Rheoliadau Hylendid Bwyd (Cymru) (Diwygio) 2010 a deuant i rym ar 13 Ebrill 2010. Diwygio Rheoliadau Hylendid Bwyd (Cymru) 2006 2 1 Mae Rheoliadau Hylendid Bwyd (Cymru) 2006 wedi eu diwygio'n unol â'r paragraffau canlynol. 2 Ym mharagraff (1) o reoliad 2 (dehongli), yn lle'r cyfeiriadau at offerynnau'r UE sy'n ymddangos yn union ar ôl y diffiniad o “mangre”, rhodder y cyfeiriadau canlynol yn y man priodol yn nhrefn yr wyddor— Mae i'r ymadroddion “Penderfyniad 2006/766” (“ Decision 2006/766 ”), “Penderfyniad 2009/951” (“ Decision 2009/951 ”), “Cyfarwyddeb 2004/41” (“ Directive 2004/41 ”), “Rheoliad 178/2002” (“ Regulation 178/2002 ”), “Rheoliad 852/2004” (“ Regulation 852/2004 ”), “Rheoliad 853/2004” (“ Regulation 853/2004 ”), “Rheoliad 854/2004” (“ Regulation 854/2004 ”), “Rheoliad 882/2004” (“ Regulation 882/2004 ”), “Rheoliad 1688/2005” (“ Regulation 1688/2005 ”), “Rheoliad 2073/2005” (“ Regulation 2073/2005 ”), “Rheoliad 2074/2005” (“ Regulation 2074/2005 ”), “Rheoliad 2075/2005” (“ Regulation 2075/2005 ”), “Rheoliad 2076/2005” (“ Regulation 2076/2005 ”), “Rheoliad 1662/2006” (“ Regulation 1662/2006 ”), “Rheoliad 1663/2006” (“ Regulation 1663/2006 ”), “Rheoliad 1664/2006” (“ Regulation 1664/2006 ”), “Rheoliad 1666/2006” (“ Regulation 1666/2006 ”), “Rheoliad 1791/2006” (“ Regulation 1791/2006 ”), “Rheoliad 479/2007” (“ Regulation 479/2007 ”), “Rheoliad 1243/2007” (“ Regulation 1243/2007 ”), “Rheoliad 1244/2007” (“ Regulation 1244/2007 ”), “Rheoliad 1245/2007” (“ Regulation 1245/2007 ”), “Rheoliad 1246/2007” (“ Regulation 1246/2007 ”), “Rheoliad 1441/2007” (“ Regulation 1441/2007 ”), “Rheoliad 439/2008” (“ Regulation 439/2008 ”), “Rheoliad 1250/2008” (“ Regulation 1250/2008 ”), “Rheoliad 146/2009” (“ Regulation 146/2009 ”), “Rheoliad 219/2009” (“ Regulation 219/2009 ”), “Rheoliad 596/2009” (“ Regulation 596/2009 ”), a “Rheoliad 669/2009” (“ Regulation 669/2009 ”) yr ystyron a roddir iddynt yn ôl eu trefn yn Atodlen 1; . 3 Yn lle rheoliad 17 (tramgwyddau a chosbau) rhodder y rheoliad a ganlyn— Tramgwyddau a chosbau 17 1 Yn ddarostyngedig i baragraffau (4) i (8), bydd unrhyw berson sy'n mynd yn groes i unrhyw un o'r darpariaethau Cymunedol penodedig neu sy'n methu cydymffurfio ag unrhyw un neu rai ohonynt yn euog o dramgwydd. 2 Yn ddarostyngedig i baragraff (3), bydd person sy'n euog o dramgwydd o dan y Rheoliadau hyn yn agored— a o'i gollfarnu'n ddiannod, i ddirwy heb fod yn uwch na'r uchafswm statudol; neu b o'i gollfarnu ar dditiad, i garchariad am gyfnod nad yw'n hwy na dwy flynedd, i ddirwy neu i'r ddau. 3 Bydd person sy'n euog o dramgwydd o dan reoliad 15 yn agored, o'i gollfarnu'n ddiannod, i ddirwy nad yw'n uwch na lefel 5 ar y raddfa safonol neu i garchariad am gyfnod nad yw'n hwy na thri mis, neu i'r ddau. 4 Ar yr amod yr ydys wedi cydymffurfio â gofynion Atodlen 3, ni fernir bod person wedi mynd yn groes i Erthygl 4(2) o Reoliad 852/2004 neu wedi methu â chydymffurfio â hi, o'i darllen gyda pharagraff 4 o Bennod IV o Atodiad II i'r Rheoliad hwnnw (swmp-ddeunyddiau bwyd ar ffurf hylif, gronynnau neu bowdr i'w cludo mewn daliedyddion a/neu gynwysyddion/tanceri sydd wedi eu neilltuo ar gyfer cludo deunyddiau bwyd). 5 Ar yr amod yr ydys wedi cydymffurfio â gofynion Atodlen 3A, ni fernir bod person wedi mynd yn groes i Erthygl 3(1) neu 4(1)(a) o Reoliad 853/2004 neu wedi methu â chydymffurfio ag un o'r Erthyglau hynny, o'i darllen yn y naill achos neu'r llall gyda pharagraff 5 o Bennod II o Adran I o Atodiad III i'r Rheoliad hwnnw (gweithredwyr busnes bwyd i sicrhau bod gan ladd-dai lle y mae carnolion domestig yn cael eu cigydda gyfleusterau cloadwy i storio cig y daliwyd gafael arno mewn oergell a chyfleusterau cloadwy ar wahân i storio cig y datganwyd ei fod yn anffit i'w fwyta gan bobl). 6 Ar yr amod yr ydys wedi cydymffurfio â gofynion Atodlen 3B, ni fernir bod person wedi mynd yn groes i Erthygl 3(1) neu 4(1)(a) o Reoliad 853/2004 neu wedi methu â chydymffurfio ag un o'r Erthyglau hynny, o'i darllen yn y naill achos neu'r llall gyda pharagraff 5 o Bennod II o Adran II o Atodiad III i'r Rheoliad hwnnw (gweithredwyr busnes bwyd i sicrhau bod gan ladd-dai lle y mae dofednod neu lagomorffiaid yn cael eu cigydda gyfleusterau cloadwy i storio cig y daliwyd gafael arno mewn oergell a chyfleusterau cloadwy ar wahân i storio cig y datganwyd ei fod yn anffit i'w fwyta gan bobl). 7 Ar yr amod yr ydys wedi cydymffurfio â gofynion Atodlen 3C, ni fernir bod person wedi mynd yn groes i Erthygl 3(1) neu 4(1)(a) o Reoliad 853/2004 neu wedi methu â chydymffurfio ag un o'r Erthyglau hynny, o'i darllen yn y naill achos neu'r llall gyda pharagraff 6 o Bennod II o Adran I o Atodiad III i'r Rheoliad hwnnw (gweithredwyr busnes bwyd i sicrhau bod gan ladd-dai lle y mae carnolion domestig yn cael eu cigydda le ar wahân gyda chyfleusterau priodol i olchi, glanhau a diheintio cyfryngau cludo da byw onid yw'r awdurdod cymwys yn caniatáu iddynt beidio â chael lleoedd o'r fath a bod lleoedd a chyfleusterau sydd wedi eu hawdurdodi'n swyddogol i'w cael wrth law). 8 Ar yr amod yr ydys wedi cydymffurfio â gofynion Atodlen 3Ch, ni fernir bod person wedi mynd yn groes i Erthygl 3(1) neu 4(1)(a) o Reoliad 853/2004 neu wedi methu â chydymffurfio ag un o'r Erthyglau hynny, o'i darllen yn y naill achos neu'r llall gyda pharagraff 6(b) o Bennod II o Adran II o Atodiad III i'r Rheoliad hwnnw (gweithredwyr busnes bwyd i sicrhau bod gan ladd-dai lle y mae dofednod neu lagomorffiaid yn cael eu cigydda le ar wahân gyda chyfleusterau priodol i olchi, glanhau a diheintio cyfryngau cludo onid oes lleoedd a chyfleusterau sydd wedi eu hawdurdodi'n swyddogol i'w cael wrth law). . 4 Yn lle Atodlen 1 (diffiniadau o ddeddfwriaeth Gymunedol), rhodder yr Atodlen (diffiniadau o ddeddfwriaeth UE) a osodir yn Atodlen 1 i'r Rheoliadau hyn. 5 Yn union ar ôl Atodlen 3 (swmpgludo olewau hylifol neu frasterau hylifol ar longau mordwyol a swmpgludo siwgr crai dros y môr) mewnosoder yr Atodlenni a osodir yn Atodlen 2 i'r Rheoliadau hyn. Gwenda Thomas Y Dirprwy Weinidog dros Wasanaethau Cymdeithasol, o dan awdurdod y Gweinidog dros Iechyd a Gwasanaethau Cymdeithasol, un o Weinidogion Cymru 18 Mawrth 2010